
Siman di Festival di Buki ta wordo celebra tur afia, como 
un manera pa stimula e muchanan riba e importancia di 
lesamento. E afia aki Siman di Festival di Buki ta celebrando 
su di 31 edicion, titula; Mi Buki, Mi Cas. Prome Minister Evelyn 
Wever-Croes riba e siman aki, kier enfatisa con importante e 
ta pa nos muchanan, cu ta nos futuro generacion, sa di tur e 
beneficionan cu lesamento tin pa nan. Un mucha cu ta lesa 
buki, ta siña conoce otro luganan, otro aventura, y alabes 
engrandece su vocabulario, cu ta aporta grandemente na su 
educacion. 


"Como mandatario di pais Aruba, e ta nos responsabilidad 
hunto cu e mayornan, pa stimula nos muchanan, pa asina 
nan por haya mas placer den lesamento. Mayornan por hiba 
nan yiunan Biblioteca Nacional cu tin un gran variedad di 
diferente buki, pa diferente edad. Aki nan por scohe pa lesa 
riba topiconan cu ta di mas interes pa nan, haciendo asina, e 
lesamento mas agradabel. 

Mi ta pidi tur mayor, pa encurasha e muchanan pa lesa mas, 

pa asina nan por pasa den aventuranan bunita den nan bida, 
y alabes yudando nan vocabulario crece, creando asina mas 
oportunidad pa nan" Prome Minister a expresa. 


Prome Minister Evelyn Wever-Croes 

Prome Minister Evelyn Wever-Croes: 
Sra Joselin Croes lo bira directora nobo di Arubahuis 


CU UN DIRECTOR NOBO, AWOR ARUBAHUIS 
POR CONCENTRA RIBA E 5 PILARNAN CU 
NAN A STIPULA PA NAN MES 


f 

Durante conferencia di prensa di Gobierno, Prome Minister 
Evelyn Wever-Croes a anuncia cu Arubahuis lo tin su directora 
nobo pa comienso di December 2023, cu lo ta sra Joselin Croes. 
Manera ta conoci, Arubahuis ta representacion di Aruba na 
Hulanda y Europa, y pesey ta importante pa tin un Arubahuis 
stabiel. Cu e nombracion di sra Croes, awor Arubahuis lo 
por concentra riba e 5 pilarnan cu nan a stipula pa nan mes. 
Prome Minister a indica cu ta importante pa logra fortifica e 5 
pilarnan aki, pa asina Aruba ta mas visibel, y alabes crea mas 
oportunidad pa nos hendenan. 


E prome pilar ta enfoca riba e prioridad cu nos hendenan. Esaki 
ta conta pa tur Arubiano cu ta bay Hulanda pa biba of studia, 
of cu ta eynan pa motibo medico. E di dos pilar ta e tarea den 
Gobierno di Reino, paso Aruba tin un rol akinan, y Arubahuis 
como nos representante lo yuda den esaki. 

E di tres pilar ta e tarea den Union Europeo, paso akinan 
tambe Aruba tin un rol pa hunga y Arubahuis lo yuda akinan 


MANEHO DI ARUBAHUIS 

PRIORIDAD TAREA TAREA DEN COOPERACIONCU COOPERACION 

ARUBAHUIS 


tambe. E di 4 pilar, ta e cooperacion cu institutonan Hulandes, 
Aki ta referi na Gemeente di provincianan, otro institutonan 
manera hogescholen y universidadnan di e sector comercial, 
tur diferente instituto cu mas cooperacion, paso esaki lo trece 
cune mas oportunidad pa Aruba y nos hendenan. Por ultimo, 
cu ta e di 5 pilar, ta cooperacion cu embahadanan paso con cu 
bay bin Arubahuis ta nos representacion na Hulanda y Europa, 
y e cooperacion cu embahadanan ta importante. 


"Cu esaki, ohala cu na December caba, tin un director nobo, y un 
candidato nobo pa bira Minister Plenipotenciario na Washington. 
Unabes cu Aruba tin su representacion na Washington, e lo 
por remplasa sra Croes, pa asina e por cuminsa funcion an 
Hulanda como directora di Arubahuis. Manera cu nos haya e 
ultimo indicacion di Hulanda, nos lo anuncia tambe, ken ta bra 


e candidato nobo pa Minister Plenipotenciario na Washington” 
Prome Minister a expresa. MN 


è MANEHO DI ARUBAHUIS 
TA BASA RIBA 5 PILAR 

Uvsell Arends 


MINISTER 


Contrario na e pensamento cu por tin, integridad no ta 
un virtud solamente reserva pa Gobierno of structuranan 
administrativo. Integridad ta extende su influencia riba cada 
hende individualmente, mehorando nan bida y contribuyendo 
na e nivel di integridad di un sociedad. Minister Arends ta 
enfatisa cu e forsa di cualkier sociedad ta depende ariba e 
accionan di su hendenan. 


Un corelacion crucial cu e Minister ta adresa ta e relacion entre 
integridad y corupcion. Den discursonan publico, hopi biaha ta 
papia di corupcion politico, unda ta reduci e confiansa den e 
aparato gubernamental y politica na Aruba en general. Minister 
Arends ta boga pa reenforsa e medidanan anti-coruptivo na tur 
nivel pa restaura confiansa den Aruba su institutonan. 


Un di e ehempelnan unda mester reenforsa medidanan ta e uzo 
prevalente di contratonan DVO/OVO pa entidadnan di Gobierno 
pa haci acuerdo pa pagonan regular como compensacion pa 
servicio y trabou. E contratonan aki, originalmente a wordo 
diseña pa adkeri servicionan specifico den termino defini. E 
contratonan aki den transcurso di tempo a bira manera un 


substitucion di un acuerdo di empleo riba 
termino cortico y mediano. E diferencia entre 
un DVO y contract di trabou ta cu DVO no 
tin elementonan contratual manera trabounan 
defini, maneho di recursonan, termino di trabou 
of criterionan pa evaluacion di prestacion. 


Debi na ausencia di mecanismo di control 
y criterionan obhetivo pa evalua contenido, 
calidad y otro factornan, autoridadnan 
di Gobierno no por midi efectivamente e 
prestacion di e proveedo di servicio, pone 


publico sin consideracion ariba e calidad di 
contribuicionnan. 


Pa segura e uzo responsabel di fondonan publico, Minister 
Arends a presenta richtlijnen pa regula y preveni mal uzo di 
e tipo di contratonan aki. E 'Richtlijnen voor het aangaan van 
overeenkomsten van opdracht' a wordo aproba den ministerraad 
desde 4 di november 2022 y ta valido pa tur ministerio. 
Minister Arends a pone nan ter inzage den Parlamento durante 
tratamento di Presupuesto 2023 na November aña pasa. 

Ora ta trata di un contrato coruptivo tin dos partido envolvi, e 
dunado di contrato y e tumado di contrato. Pues ta subraya cu 
defacto integridad ta un responsabilidad tanto colectivo como 
individual, na unda no tin ley of regulacion, cada persona tin 
e responsabilidad pa consulta cu su mesun compas moral y 
dicidi si loke e ta haciendo ta algo corecto, integro of no. 


Pa resumi, Ministerio di Integridad ta comprometi pa promove 
integridad den e aparato gubernamental y su influencia directo 
riba e sistema colectivo. Pa aborda e relacion entre integridad 
y corupcion, Ministerio ta tuma como meta pa mehora e nivel 
di integridad den nos comunidad y proteha recursonan publico. 

Purge O Luber 


MINISTER 


PA PRESENTA E 
“SOCIAAL PLAN” 


Dialuna Minister di Turismo y Salud Publico sr. Dangui Oduber [M5 
a reuni cu e representante di e Sindicato di Empleadonan 
Publico Y Priva di Aruba (SEPPA) y Trahadonan Organiza di 
Sector Publico (TOPA) pa presenta e “concept sociaal plan” 
pa asina independisa e unidad di Dienst Warenkeuring en 
Hygiene (DWH) cu ta actualmente resorta bou di DVG. 


Dienst Warenkeuring en Hygiene (DWH) lo wordo independisa 
pa medio di un sui generis cu ta Aruba Quality 8 Hospitality 
Authority (AQHA). E tareanan di DWH lo wordo traspasa 
na AQHA y e entidad aki lo ta responsabel pa permisonan 
di vacation rentals, hotels, y tambe procesa e aplicacion di 
restaurant y barnan pa asina cumpli cu e rekisitonan di higiena 
y tarifanan di e permiso. Cu esaki lo crea un “level playing 
field” y tambe genera entrada pa gobierno. 


Segun Minister Dangui Oduber e reunion aki ta importante 
como cu e ta duna e oportunidad pa e representantenan di 
sindicato por duna nan aporte. Despues di e presentacion aki, 
e sindicatonan lo bay reuni cu nan miembronan pa asina bin 
bek cu nan reaccion. E concepto ta pa e unidad di DWH aki 
bira un sui generis y lo encarga su mes cu henter e proceso 
di dunamento di permiso na vacation rentals. E entidad aki lo 
funciona riba su mes di un manera mas eficiente y efectivo. E 
obhetivo ta pa e mantene un nivel di efficiencia, conformidad 
y asegura e calidad y mas importante pa ta un proceso mas 
transparente. 


E mandatario a duna di conoce cu den e cuatro simannan nos 
dilanti lo bay duna mas informacion tocante e desaroyo di e 
“concepto sociaal plan” y ta keda pendiente pa asina ricibi tur 
comentario y reaccion di e miembronan di e sindicatonan pa 
asina por sigui oficialisa e proceso y hasi e sui generis aki bira 
un realidad. 

SINTONISA PREMIO EXCELENCIA DEN DEPORTE 
2022 DIA ' 10 DI NOVEMBER, payaa ANDO 8 OR 


DI ANOCHI A TRAVES DI CANAL 22 


Exito na e 130 nominadonan 


E anochi mas grandi den deporte di 
Aruba ta tuma luga diabierna awo, 
unda cu ta reconoce e atletanan cu 
mas a destaca den nan disciplina 
pa aña 2022. Un total di 130 atleta 
ta nomina den diferente categoria. 
Mester remarca cu e aña aki e 
interes ta hopi grandi, un total di 
bintinuebe (29) federacion a manda M 
nomber di nan atleta cu mas a 
sobresali. 


Pa prome biaha ta introduci e 
categoria entrenado di aña unda 
cu lo reconoce bintishete (27) 
entrenado pa nan contribucion den 
e desaroyo di deporte di Aruba. 
Durante e anochi special aki ta rindi 
homenahe na dies (10) baluarte p 
deportivo cu a dedica gran parti 
di nan bida na deporte di Aruba. £ 
Tambe, shete (7) atleta olimpico 
lo ricibi un certificado y pin for di 
World Olympians Association pa 
nan esfuerso haci pa promove e 
balornan olimpico. 


E anochi di gala ta tuma luga 
diabierna, 10 di november den e 
luhoso Renaissance Convention 
Center, cuminsando  8'or di 
anochi. Pueblo di Aruba ta keda 
cordialmente invita pa sintonisa e 
anochi mas grandi den deporte di 
Aruba en bibo a traves di Canal 22 ㅣ 
y pagina di Facebook di Gabinete 
Wever-Croes. 

MINISTER ENDY CROES A PRESENCIA FIESTA TIPICO 
DI BARIO NA CENTRO DI BARIO SAVANETA 


Den nomber di Minister di Cultura Xiomara Maduro, a otorga 
reconocemento na dos baluarte pa mantene y promove cultura di Aruba, 
Sr. Miguel van der Linde y Sr. Frank Croes 


Recientemente, Minister di Enseñansa y Deporte Endy Croes 
a presencia e di seis (6) edicion di Fiesta Tipico di Bario na 
Centro di Bario Savaneta. E intencion di esaki ta pa den 
cada evento den bario, duna reconocemento na esnan cu ta 
sostene, promove y mantene nos folklore bibo den e barionan. 
Den nomber di Minister di Cultura Xiomara Maduro, a reconoce 
dos baluarte pa nan contribucion pa mantene y promove nos 
cultura. E prome persona cu a ricibi un reconocemento ta Sr. 
Miguel van der Linde, kende pa mas | 

di 5 decada, a deleita nos cu musica 
di Paranda di Fin di Aña, Dande y 
Mariachi. Sr. Miguel van der Linde a 
nace dia 20 di augustus di aña 1957 na 
Aruba y ta bini di e bario di Savaneta. 


Cu 8 aña di edad Sr. Miguel a siña 
toca cuarta y cu su 9 aña el a cuminsa ㅣ 
pasa paranda den cercania di su cas. 


Dande, Dera Gay y nos dushi folklore. Minister Endy Croes 
a gradici Fundacion Union di Tipiconan Rubiano pa e bunita 
iniciativa pa tene nos cultura di musica tipico bibo. Tambe, a 
aplaudi tur grupo tipico cu a presenta den e Fiesta Tipico di 
Bario. “Den nomber di Gabinete Wever-Croes 11, masha pabien 
na ambos baluarte pa nan bunita trayecto, cu a aporta varios 
aña den e mundo di musica y na nos cultura”, Minister Endy 
Croes a expresa. 


Desde e tempo ey te dia di awe, Sr. 
Miguel ta pasa paranda di Noche 
Buena y Dande pa asina deleita un y 
tur riba diferente instrumento of como 
cantante. Na aña 1970 na momento 
cu Sr. Miguel a cumpli 13 aña, el a 
integra den Mariachi Perla di Aruba y 
awendia ta e persona cu ta maneha e f 
grupo. E di dos persona kende a ricibi | 
un reconocemento den e ocasion 
aki tabata Sr. Frank Croes cu pa di 
6 decada a deleita nos cu su talento 
musical riba sofonia di boca y pa 
conserva Aruba su cultura y tradicion 
musical di antaño. Sr. Frank Croes 
a nace dia 2 di october 1951. Desde 
su 7 aña di edad, Sr. Frank Croes 
a cuminsa toca sonfonia di boca. 
Sr. Frank a nace cu un don y a siña 
maniobra e sonfonia di boca riba su 
mes. 


Grupo Tipico Pagasaya, cual Sr. Frank 
ta dirigi, un di nan carateristicanan ta 
cu nan ta un di e poco gruponan na 
Aruba cu te ainda ta conserva e uzo di 
sonfonia di boca den nan musica. Sr. 
Frank y su Tipico Pegasaya ta consisi 
di 9 pa 10 tocado, un grupo musical cu 
a keda conserva e cultura y tradicion 
musical di antaño di Aruba, manera 


Minister Endy Croes: 


A FIRMA UN ACUERDO FABORABEL PA NOS 


N 


Recientemente, Minister di Enseñansa y Deporte Endy Croes 
a biaha pa Hulanda pa asina asisti na e reunionnan di 4 
Landenoverleg. Reunionnan di 4 Landenoverleg ta reunionnan 
entre e 4 Ministernan di Enseñansa di Reino Hulandes, esta 
Aruba, Curaçao, Sint Maarten y Hulanda. Asina ta prepara 
agenda di e puntonan di interes comun y ta discuti esakinan 
riba dicho plataforma y ta firma acuerdonan entre paisnan di 
Reino Hulandes. 


Strategic Education Alliance (SEA) tin un structura nobo 
Strategic Education Alliance (SEA) ta un structura cu ta consisti 
di un manager di programa y un coordinado di Hulanda, mientras 
tur tres (3) isla tambe tin un representante den e Programma 
Team y asina ta forma e team di 5 persona cu ta trahando hopi 
duro riba e concepto aki. Tur esaki teniendo na bista pa sirbi 
e studiantenan den miho forma pa nan por tin exito den nan 
estudio. Esta Studiesuccess Caribische Studenten. Durante 
4 Landenoverleg, E ministernan a bay di acuerdo y a firma 
un Programmastructuur nobo pa SEA, alabes a establece un 
comision di conseho y a ancra esakinan den un Onderlinge 
regeling. 


Actividadnan di Strategic Education Alliance (SEA): 

Despues di un bon debate, e ministernan concerni a bay di 
acuerdo cu continuacion y pa ehecuta tres (3) prioridad di 
SEA. Uno ta e Koninkrijksbeurs. Manera ta conoci, Hulanda a 
pone 500 mil Euro disponibel pa e studiantenan por sea stage 
of bay scol na un di e islanan of pais Hulanda durante su aña 
escolar. Asina haya mas experencia y conoce otro sistema y 
por tuma un miho decision dado caso e kier sigui un estudio afo 
di Aruba. Actualmente nos tin un studiante di Aruba na Hulanda 
haciendo uzo di esaki y desde februari 2024 ta calcula entre 20 


Diamars 7 November 2023 


pa 30 studiante lo ta haciendo uzo di e sistema aki. Caribbean 
Academic Foundation Year ta e proyecto conoci di Aruba, esta 
Academic Foundation Year di Univesidad di Aruba, cual a 
yega na palabracion cu e otro universidadnan lo “copy paste” 
esaki como cu den ful Reino Hulandes esaki a cay hopi bon. 
Manera nan mes ta bisa cu no mester inventa e wiel di nobo. 
E di tres (3) prioridad ta Arbeidmarktanalyse, cual lo wordo 
conduci entre e universidadnan di Hulanda y universidadnan 
di islanan y asina caba di haci e “analyse” lo haci hunto cu 
departamentonan concerni un estudio mes. 


Otro prioridadnan: 

Hunto a firma y a bay di acuerdo pa algun prioridadnan adicional 
manera “aansluiting” di scol secundrio riba e actividadnan 
di SEA. Aki lo concentra riba e rol di decano- y mentornan, 
pues nan lo ricibi extra training riba e tema aki pa por yuda 
e studiantenan miho posibel. Tambe a bay di acuerdo pa 
inventarisa tur MoU cu scolnan internacional. Finalmente, riba 
nivel di Strategic Education Alliance (SEA) lo percura pa bini cu 
un “Studentvolgsysteem”, pa asina por sigui tur e studiantenan 
cu ta bay studia na Hulanda pa mantene e contacto y yuda 
nan te unda cu por. Pronto SEA lo bay tin su website cu tur 
informacion necesario pa nos studiantenan. 


Otro logro positivo durante 4 Landenoverleg: 

Pues afirma tanto un Onderlinge regeling como un Slotconclusie 
cu tur e puntonan akiriba ancra den dicho documento. Por 
mira atras riba un reunion fructifero cu logronan positivo 
constantemente pa nos studiantenan. Minister di Enseñansa, 
Cultura y Ciencia di Hulanda Robbert Dijkgraaf, kende a precidi 
e reunion tabata sumamente satisfecho cu e desicionnan 
combina cu e logronan. 


© he 


y d VATENT E: 


M 
N 
o 
N 
he 
0 
= | 
€ 
0 
> 
ㅇ 
Z 
m 
n 
O 
든 
S 
a 


Uni forsa y cu 
positivismo 
ta produci 
beneficionan grandi 
den diferente area pa 
famianan, politica, 
matrimonio, pais, etc 
Hunto nos ta uza e 
benificionan aki pa 
engrandece nos mes 
y Aruba. 

ANA DI UNION Y POSITIVISMO! 

